Pyhä sydän

**Pyhä sydän** (, , , ) tarkoittaa Jeesuksen ruumiillista sydäntä, jota katolisessa kirkossa palvotaan Jeesuksen ihmisiä kohtaan tunteman rakkauden symbolina. 

Palvonnasta on merkkejä jo keskiajan saksalaisessa mystiikassa, mutta varsinaisena palvonnan alkajana pidetään ranskalaista salesilaisnunnaa pyhä Marguerite-Marie Alacoquea (1647–1690) ja hänen näkyjään vuosina 1673–1675. Paavit edistivät palvontaa varsinkin 1700-luvulla. Paavi Klemens XIII hyväksyi Pyhän sydämen juhlan vuonna 1765 ja Leo XIII lisäsi juhlan arvoa vuonna 1899, sekä omisti samana vuonna maailman pyhälle sydämelle. Monissa katolisissa kirkoissa on kuvia, joissa Jeesus kantaa orjantappurakruunun ympäröimää sydäntään. 

Pyhän sydämen juhlapyhää vietetään 3. perjantaina helluntain jälkeen, päivää ennen Jeesuksen äidin Neitsyt Marian tahrattoman sydämen muistopäivää. 

Hartaus Jeesuksen pyhää sydäntä kohtaan on Jumalan armon näkökulmasta teologisesti ja historiallisesti nähty myöskin vastareaktiona jansenismille, jonka on katsottu armo-opin kohdalla edustaneen kalvinilaista predestinaatiota ja johtaneen eukaristian sakramentin harventuneeseen vastaanottamiseen.

Katolisen kirkon lisäksi Jeesuksen sydäntä kunnioitetaan myös vanhakatolisessa, anglikaanisessa ja luterilaisessa kirkossa. Suomen Luterilaisen Evankeliumiyhdistyksen (SLEY) Pyhän Sydämen kappeli on nimetty Jeesuksen sydämen mukaan ja SLEY käytti aiemmin tunnuksenaan Martti Lutherin sinettiä, jossa on luultavasti augustinolaisilta periytyvä sydän. Jeesuksen sydäntä kunnioitetaan nimenomaan pyhänä, kun sitä vastoin esimerkiksi hänen äitinsä Neitsyt Marian sydäntä kutsutaan tahrattomaksi. Kesäkuu on omistettu Jeesuksen pyhälle sydämelle. 

Pyhimyksiä, jotka tunnetaan hartaudesta pyhää sydäntä kohtaan ovat pyhä Bonaventura, pyhä Gertrud Suuri, pyhä Katariina Sienalainen, pyhä Jean Eudes ja pyhä Marguerite-Marie Alacoque.

## Historia
Vaikka Jeesuksen ristinkuoleman yhteydessä avautunutta kylkeä ja siitä evankelista Johanneksen mukaan virrannutta verta ja vettä mietiskeltiin jo varhaisina vuosisatoina, ei ole merkkiä siitä, että itse Jeesuksen haavoittunutta sydäntä oltaisiin palvottu mitenkään ensimmäisten kymmenen vuosisadan aikana.

1000- ja 1100-luvuilla hartaus kehittyi benediktiinisten ja sisterssiläisten luostareiden ilmapiirissä sekä 1200-luvulta 1500-luvulle sitä levitettiin, vaikka se ei vaikuttanut kehittyneen itsessään. Esimerkiksi fransiskaanien, dominikaanien ja kartusialaisten keskuudessa oli esimerkkejä sen harjoittamisesta. Se kuitenkin pysyi yksityisenä hartautena. Mystikot ja hurskaat ihmiset, kuten pyhä Franciscus Borgia, pyhä Petrus Canisius, pyhä Aloysius Gonzaga, pyhä Alphonsus Rodriguez ja Pyhän Pietarin Maria harjoittivat sitä.

1600-luvulla pyhä Jean Eudes teki yksityisestä hartaudesta julkisen, kunnioitti sitä hetkipalveluksella ja laati sille juhlan. Samalla vuosisadalla pyhän Marguerite-Marie Alacoquen oletetusti Jeesukselta saamat ilmestykset uudistivat hartautta ja aloittivat niin sanotun yhdeksän ensiperjantain hartauden, joiden seuraajille on annettu myös erityiset 12 lupausta.

## Kunnioitus
### Sääntökunnat
Joko kokonaan tai osittain Jeesuksen pyhän sydämen nimiin on perustettu ainakin 7 katolista sääntökuntaa:
* *Congregatio Sacrorum Cordium Iesu et Mariae necnon adorationis perpetuae Ss. Sacramenti altaris*, perustettu 1800
* *Fratres a Sacratissimo Corde Iesu*, perustettu 30. syyskuuta 1821
* *Congregatio Missionariorum a Sacrorum Cordium Iesu et Mariae,* perustettu 1833
* *Missionarii Sacratissimi Cordis Iesu*, perustettu 8. joulukuuta 1854
* *[[Dehoniaanit|Congregatio Sacerdotum a Sacro Corde Iesu]]* eli Dehoniaanit, perustettu 28. kesäkuuta 1878
*  *Congregatio Missionariorum a Sacrorum Cordium Iesu et Mariae (Mallorca),* perustettu 17. elokuuta 1890
* *Missionari Sacri Cuori et Sanctae Mariae de Guadalupe,* perustettu 3. kesäkuuta 1939

### Maallikkojärjestöjä
* Rukouksen apostolaatti
* Covenant of Love with the Sacred Heart of Jesus
* Jeesuksen Pyhän Sydämen kunniavartio

### Rukoukset
Lisäksi Jeesuksen pyhälle sydämelle on laadittu vähintään seuraavat latinankieliset rukoukset, hetkipalveluksen pienoisversio, novena ja julkinen litania:
* *Formula Oblationis Cotidianae ad SS. Cor Iesu*, ilmeisesti peräisin 1800-luvulta
* *Litaniae de Sacratissimo Corde Iesu*, paavi Leo XIII:n hyväksymä julkiseen käyttöön 1899
* *Novena ad Sacratissimum Cor Iesu*
* *O divinum Cor Iesu*
* *Officium Parvum Sacratissimi Cordis Iesu*, peräisin 1900-luvun rukouskirjoista
* *Oratio ad Sacratissimum Cor Iesu*
* *O Sacratissimum Cor Iesu*
* Jeesuksen pyhän sydämen ruusukko
Pyhän sydämen juhlapäivänä roomalaiskatolisessa hartauselämässä sitä on kunnioitettu seuraavalla latinankielisellä kollehtarukouksella:

"*Orémus.*

*Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris: concéde, quǽsumus; ut, illi devótum pietátis nostræ præstántes obséquium, dignæ quoque satisfactiónis exhibeámus offícium*."

Paavi Leo XIII:n aikana vuonna 1900 hyväksyttiin myös pyhän sydämen skapulaari, Jeesuksen ja Marian pyhien sydämien skapulaari ja Marian tahrattoman sydämen skapulaari.

## Päivämääriä
Katolisessa kirkossa Jeesuksen pyhän sydämen juhlapyhää vietetään seuraavina yhtenätoista päivämääränä vuodesta 2017 vuoteen 2027:
* 23. kesäkuuta 2017
* 8. kesäkuuta 2018
* 28. kesäkuuta 2019
* 19. kesäkuuta 2020
* 11. kesäkuuta 2021
* 24. kesäkuuta 2022
* 16. kesäkuuta 2023
* 7. kesäkuuta 2024
* 27. kesäkuuta 2025
* 12. kesäkuuta 2026
* 4. kesäkuuta 2027

## Galleria


File:Sacred Heart 1770.jpg
File:Apparizione a Marguerite Marie Alacoque.jpg
File:Sacred-heart-of-jesus-ibarraran.jpg
File:Frančišek Karel Remb - Srce Jezusovo.jpg
File:Leonhard Thoma Herz Jesu verbessert.jpg
File:S CORDIS IESU SEVEREN-ENTE.jpg
File:ML 028 056.jpg
File:Vitral em Igreja Santa Efigenia.jpg
File:Champigny-Yonne-église-21.JPG
File:Cathédrale Notre-Dame-de-l'Assomption de Montauban - Vision de Marguerite-Marie, religieuse de la Visitation par Armand Cambon PM82000424.jpg
File:Pfarrkirche Mariae Himmelfahrt 2462.jpg
File:Chiesa del Nome di Gesù - Venice - Il Sacro Cuore by Lattanzio Querena.jpg


## Katso myös
*Rukouksen apostolaatti
*Sacré-Cœur
*Pyhän sydämen katedraali (Kanton)
*Pyhän sydämen katolinen yliopisto
*Sacred Heartin yliopisto
*Sacred Heart (Minnesota)

## Lähteet

## Aiheesta muualla

* Jeesuksen pyhän sydämen litania  *Katolinen.net 28/6/2019*
* First Friday Devotion and Good Friday  
* John Croiset: ''Devotion to the Sacred Heart of Jesus'', 1863 
* R.F.R. Pierik: *[https://archive.org/details/catechismofdevot00pier/mode/2up Catechism of the devotion to the Sacred Heart of Jesus]*,  1874